OpenLLM-France/wikimedia huggingface dataset:
# Actinodura cyanouroptera

Actinodura cyanouroptera :
| Actinodura cyanouroptera, luc'hskeudennet e Bhimtal (stad Uttarakhand, India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Leiothrichidae |
| Genad : | Actinodura |
| Anv skiantel ||
| Actinodura cyanouroptera (Hodgson, 1837) ||
| D'ar vevoniezh e tenn ar pennad-mañ. ||
Actinodura cyanouroptera a zo ur spesad golvaneged eus ar c'herentiad Leiothrichidae.
Anvet e voe Siva Cyanouroptera (kentanv) da gentañ-penn (e 1837) gant an naturour breizhveuriat Brian Houghton Hodgson (1800 pe 1801-1894) ha renket e voe er genad Minla betek 2019.

## Annez hag isspesadoù

Ar spesad a gaver an eizh isspesad anezhañ en Azia ar Gevred hag en Iskevandir India :
* Actinodura cyanouroptera aglae, e gevred Asam (biz India) ha kornôg Myanmar,
* A. c. cyanouroptera, eus kreiz ha reter menezioù Himalaya da walarn Myanmar,
* A. c. orientalis, e reter Kambodja ha kreisteiz Viêt Nam,
* A. c. rufodorsalis, e gevred Thailand ha mervent Kambodja,
* A. c. sordida, (Hume, 1877), e gevred Myanmar, gwalarn ha kornôg Thailand,
* A. c. sordidior, e Malezia,
* A. c. wingatei, e biz Myanmar, hanternoz Thailand, kreisteiz Sina, Laos ha hanternoz Viêt Nam,
* A. c. wirthi, e kreisteiz Laos.

## Liammoù diavaez

* (en) Siva cyanouroptera el lec'hienn BirdLife International.
* (en) Siva cyanouroptera e lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Actinodura cyanouroptera.
a vo kavet e Wikimedia Commons.
# Action-RPG

An Action role-playing game pe action-RPG (berraet en A-RPG) zo un doare c'hoari video o kendeuziñ an RPG gant ul lodenn c'hoari oberiant. An diforc'h bras etre un ARPG hag ur c'hoari video RPG boaz a vez en emgannoù. En ur c'hoari RPG boaz e vez tro-ha-tro an dagadennoù, padal en un ARPG e vez sevenet an emgannoù evel en ur c'hoari oberiant. Alies e vez implijet doare d'ober ar c'hoarioù video oberiant doare hack and slash pe c'hoarioù tenn.
An Action role-playing games a c'hell bezañ kemmesket ivez gant doareoù c'hoarioù video all evel ar re oberiant-avantur, gant kefridioù da seveniñ ha lodennoù an RPG a-fed gwellaat un dudenn. An tu a zo ivez da welet ur c'hemmesk gant ar massively multiplayer online role-playing games (MMORPGs) gant ur sistemm emgannañ oberiant ha n'eo ket tro-ha-tro.

## Skouerioù

* An heuliad The Elder Scrolls pe Fallout gant Bethesda Softworks
# Action Directe

Action Directe a oa anezhañ ur strollad kleizour kiriek da vezañ kaset da benn un heuliad taolioù feuls, muntroù en o zouez, e Bro-C'hall er bloavezhioù 1980.
Krouet e oa bet Action Directe e 1977 dre unvaniñ daou strollad kleizour-pellañ anvet Groupes d'Action Révolutionnaire Internationalistes (GARI) ha Noyaux Armés pour l'Autonomie Populaire (NAPAP). E 1979 e teuas da vezañ un aozadur brezelig-kêr o kas da benn taolioù feulster a-enep d'an impalaerouriezh hag o tifenn interestoù ar proletariad.
Berzet e oa bet ar strollad ez-ofisiel gant ar gouarnamant gall e 1982.
E 1984 e voe savet ur c'henemglev etre Action Directe ha Tuad an Arme Ruz en Alamagn.
En holl, Action Directe a gasas da benn ur hanter-kant bennaket a daolioù feuls, en o zouez un arsailhadenn gant ur vindrailherez e sez Kreizenn vroadel ar batromed c'hall (Centre national du patronat français) d'ar 1añ a viz Mae 1979 ha taolioù all a-enep da savadurioù ar gouarnamant gall, d'an arme, da Stad Israel hag a-enep d'ar greanterezh a sav hag a werzh armoù.
Laeret eo bet gante ivez, anvet gante oberiadennoù evit restaolañ d'ar proletariad, muntroù, bet lazhet gante da skouer an ijinour a werzhe armoù, René Audran e 1985 ha Georges Besse e 1986, bet e penn Renault.
Harzet e voe izili pennañ Action Directe Jean-Marc Rouillan, Nathalie Ménigon, Joëlle Aubron ha Georges Cipriani d'ar 21 a viz C'hwevrer 1987 ha kaset d'an toull war-lerc'h, barnet da venel eno betek fin o buhez. Harzet e oa bet dija Régis Schleicher e 1984. Leusket e voe Joëlle Aubron da zont e-maez e 2004 abalamour d'he c'hudennoù yec'hed. Marvet eo homañ diwar grign-bev ar skevent d'ar 1añ a viz Meurzh 2006.
Bez' ez eus c'hoazh tud hag a stourm evit ma vefe leusket da zont e-maez eus an toull-bac'h izili Action Directe a chom eno c'hoazh. Hoel Mahe a skrivas ur pennad a-zivout ar strollad-se e kentañ niverenn Nidiad e miz Genver 2010.

## Gwelet ivez:

* Tuad an Arme Ruz
* Tu-kleiz pellañ

## Liammoù diavaez:

* www.action-directe.net (e galleg)
* Campaign for the release of Action Directe prisoners (e galleg)
# Berengar Iañ Italia

Berengar Iañ Italia, pe Berengar Italia hepmui (met Berengar Italia a vez lavaret eus Berengar II Italia ivez) pe Berengar Frioul († 924), a oa roue al Lombarded en Xvet kantved. Mab e oa d'ur priñs frank, Eberhard († 866), markiz Frioul, ha hennezh a oa mab da Unroch, kont Ternois, ha da Gisela († 874), merc'h an impalaer Loeiz an Deol.

## E vuhez

Dilennet e voe da roue al Lombarded e Pavia e 888, met er bloaz war-lerc'h e voe faezhet gant e gevezer Guido III Spoleto (Wido) († 894), ha hennezh a voe dilennet da roue e miz C'hwevrer 889.
Klask a reas Berengar adkemer ar galloud kollet, ha meur a wech e teuas a-benn. E 898, e voe roue Italia en-dro, pa varvas Lambert Spoleto, mab e enebour Wido ha kenroue gantañ.
Dilennet e oa bet Loeiz III Provañs da roue Italia d'an 12 a viz Here 902 e Pavia. Trec'het e voe gant Berengar. D'an 21 a viz Gouhere 905 e voe trec'het adarre gantañ e Verona, ha prizoniet. Berengar a lakaas dallañ Loeiz hag a gemeras ar gurunenn en-dro.
Da Sul Fask, d'ar 24 a viz Meurzh 916 e Roma, e voe kurunennet impalaer ar Romaned gant ar pab Yann X.
Drouklazhet e voe Berengar e Verona d'ar 7 a viz Ebrel 924. Ne vo ket roet an titl en-dro a-raok kurunidigezh Otton Iañ e 962.
E verc'h Gisela Frioul a zimezas da Adalbert, markiz Ivrea. Ur mab o doe, Berengar Ivrea († 966), a voe roue al Lombarded ivez en 950
| En e raok: Karl III Lambert Spoleto Loeiz III an Dall | Rouaned Italia 888 – 889 898 – 900 902 – 922 | War e lerc'h: Guido III Spoleto Loeiz III an Dall Rodolf II Bourgogn |

## Notennoù

* ↑ Voir page 269 du Traité de la puissance ecclésiastique... de Giovanni Antonio Bianchi traduit par Adolphe Charles Peltier (1857)

## Pennad kar

* Berengar
# Berengar Iañ Neustria

Berengar Iañ Neustria a oa ur brezelour frank eus Frankia ar Reter, e Germania. Mab e oa da Gebhard, kont Lahngau, ha d'ur c'hoar da Ernest Iañ Bavaria, dug Bavaria. Ha mar deo gwir kement-se e vije kenderv kompez da gwreg Karloman Bavaria.
Gant e vreudeur Udo ha Waldo, an abad, e kemeras perzh e 861 en emsavadeg Karloman Bavaria a-enep e dad. Met faezhet e voe an emsavidi, ma voe ret dezho skampañ gant un den kar, Adalard ar Senechal, da Frankia ar C'hornôg, da lez Karl Voal. Hennezh a roas labour dezho: difenn marz Neustria diouzh ar Vikinged.
Kement-se a lakaas gwarizi da sevel en tiegezh frank diazezet er Maine, ar Rorgonideien: en em sevel a rejont a-enep an Impalaer ha mont a-du gant Salaun, roue Breizh. Evit kaout peoc'h digante e voe ret da Garl tennañ Alard hag e gendirvi eus marz Neustria evit reiñ ar garg d'ar rorgonid Gauzfrid du Maine.

## Levrlennadur

* Guillotel, Hubert. "Une autre marche de Neustrie." in Christian Settipani and Katharine S. B. Keats-Rohan, Onomastique et Parenté dans l'Occident médiéval. 2000.
# Berengar Neustria

Berengar Neustria zo un anv a vez roet ouzh daou vrezelour frank a rae war-dro marz Breizh en IXvet kantved:
* Berengar Iañ Neustria
* Berengar II Neustria, anvet ivez Berengar Roazhon
# Alesant Iañ (Bro-Skos)

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Alesant Iañ, pe Alaxandair mac Maíl Coluim (Alasdair mac Mhaol Chaluim e gouezeleg a vremañ) (wd 1078 – 1124), a oa Roue Skosiz adalek 1107.

## E vuhez

Pevare mab Malcolm III hag e bried Margaret of Wessex e oa.,

## Pennad kar

* Alesant Bro-Skos
# Alesant VI

Alesant VI Pab an Iliz katolik roman :
| Ar pab Alesant VI, poltredet gant Cristoforo dell'Altissimo ||
| Ganedigezh | 1añ a viz Genver 1431 e Xàtiva |
| Dilennet da bab | 11 a viz Eost 1492 |
| Tronidigezh | 26 a viz Eost 1492 |
| Dibenn e baboni | 18 a viz Eost 1503 |
| En e raok | Inosant VIII |
| War e lerc'h | Pi III |
| Roll ar bibien : kronologiezh · hervez al lizherenneg ||
| kemmañ |
Alesant VI (1431 - 1503) eo an anv a gemeras ar c'hardinal spagnol Rodrigo Lanzol Borja‎ pa voe anvet da bab e 1492.
E anv gwir e oa Roderic de Borja, met kemer a reas ivez ar stumm spagnolek Rodrigo de Borja hag italianek Borgia. Mab e oa da Jofré Gil Llançol i Escrivà, ha da Isabel de Borja i Llançol, c'hoar da Alfonso de Borja, eskob Valencia, a deuas da vout kardinal ha pab evel Kallistus III e 1455.

## E vugale

Tri bugel en doe gant serc'hed ha n'ouzer ket o anvioù :
* Pedro Luis de Borja (1458-1488), kentañ Dug Gandia, marvet da dregont vloaz
* Isabella Borgia (1467-1547), marvet da bevar-ugent vloaz
* Girolama Borgia (1469–1483), marvet da bevarzek vloaz
Pevar bugel all en doe Rodrigo Borgia gant Giovanna Cattanei, lesanvet Vannozza:
* Giovanni Borgia (1475-1497), anavezet ivdez evel eil Dug Gandia,
* Cesare Borgia (1475-1507),
* Lucrezia Borgia (1480-1519)
* Gofredo Borgia
A-hend-all en doa ur serc'h ofisiel, Giulia Farnese (1474 - 1524), gwreg d'un Orsini.

## Goude e varv

Goude marv Alesant VI ez eas pouez an tiegezh war zisteraat, ha kalz anezho a zistroas da Spagn.
# Alessandra Mussolini

Alessandra Mussolini, ganet d'an 30 a viz Kerzu 1962, zo un aktourez, top model ha politikourez italian.

## Tiegezh

Merc'h eo da Romano Mussolini, trede mab Benito Mussolini ha Rachele Guidi, ha da Anna Maria Scicolone, c'hoar da Sophia Loren. E 1989 e timezas da Mauro Floriani ha tri bugel o doe : Caterina, Clarissa ha Romano (diwar anv e dad-kozh).

## Politikerezh

Bet eo ezel eus ar sened italian abaoe 2013, dilennet eo bet en anv ar strollad Il Popolo della Libertà, deuet da vezañ Forza Italia. Abaoe 2014 ez eo ezel eus ar parlamant europat evit FI.
Ganti e voe krouet ha renet ar strollad mirour broadelour, Azione Sociale. Etre 2004 ha 2008 e oa bet ezel eus ar parlamant europat ivez, kement hag eus kambr an deputeed, a zo ul lodenn eus ar parlamant italian, en anv Il Popolo della Libertà.
Ul lodenn eus pennaennoù Alessandra Mussolini a zo liammet gant gwelladennoù sokial: evit gwirioù ar maouezed, ar vugale. En tu all ez eo mennet da zifenn mennad un Italia greñv. Taget e oa bet e 2006 gant Vladimir Luxuria en devoa embannet e oa-hi ur faskourez, goude ma oa bet embannet ganti: "Meglio fascista che frocio" ("Gwelloc'h faskour evit heñvelreizh").
# Alessandra Riegler

Alessandra Riegler a zo bet ganet d'ar 24 a viz Mae 1961 e Modena (Italia).
Mestrc'hoarierez echedoù italian eo.
Kampionez Italia e 1994, 1995, 1996 ha 1998.
# Alesbes

Alesbes (Villafranca, ent-ofisiel, hervez ar stumm spagnolek) zo ur gumun e Nafarroa en Euskal Herria.
# Alessandra

Alessandra zo un anv-badez italianek roet d'ar merc'hed.
Klotañ a ra gant Alessandro, an anv-badez italianek roet d'ar baotred.

## Berranvioù ha deveradurioù

* Sandra
* Diwar ar stumm Alessandrina e teu Sandrina, deuet da vout Sandrine e galleg.

## Yezhoù all

* Alejandra, e spagnoleg
* Alexandra, e saozneg ha meur a yezh arall
* Alexandrina, e saozneg
* Alexandrine, e galleg

## Tud

* Alessandra Ambrosio, dougerez dilhad vraziliat
* Alessandra Amoroso, kanerez italian
* Sandra Lonardo, politikourez italian
* Alessandra Mari (1770-1848), emsaverez
* Alessandra Mastronardi, aktourez
* Alessandra Mussolini, politikourez italian
* Alessandra Riegler, echedourez
# Alessandria

Alessandria (italianeg: Alessandria; Lissandria pe Lisandria e piemonteg) zo ur gêr e Piemonte en Italia, ha kêr-benn proviñs Alessandria.

## Skeudennaoueg
### Ilizoù

* Iliz Santa Maria di Castello
* Iliz Carmine
* Iliz San Giuseppe
* Iliz Gouel Maria-Veurzh
* Iliz ar sent Barnaba ha Rocco
* Palez an eskob

### Lec'hioù arall e kêr

* Leurgêr Vittorio Veneto - Levraoueg kêr
* Via Bissati - Straed an hendraourien
* Ti genidik Andrea Vochieri
* Galleria Guerci
* Pont kozh dreist an Tanaro, lesanvet "Pont ar Wikadell"

## Pennad kar

* Kumunioù Proviñs Alessandria
# Alessandria della Rocca

Alessandria della Rocca zo ur gumun e proviñs Agrigento, e Sikilia.
# Alessandro

Alessandro zo un anv-badez italianek roet d'ar baotred. Klotañ a ra gant Alessandra, an anv-badez italianek roet d'ar merc'hed.

## Berranvioù ha deveradurioù

* Sandro, ha Sandra evit ar merc'hed.
* Diwar ar stumm Alessandrina e teu Sandrina, deuet da vout Sandrine e galleg.

## Yezhoù all

* Aleksandr, e brezhoneg ha ruseg
* Alejandro, e spagnoleg
* Aleksandar, e bosnieg, kroateg
* Aleksander e poloneg.
* Alexandre, e galleg ha portugaleg
* Alexander, e latin, nederlandeg, saozneg, slovakeg, tchekeg
** Alex e saozneg
* Alexandru, e roumaneg
* Sándor en hungareg

## Tud

* Alessandro Farnese, anv meur a zen
* Alessandro Gonzaga, anv meur a zen
* Alessandro de' Medici, anv meur a zen

### XV$^{vet}$ kantved

* Alessandro Sforza (1409–1473), condottiero
* Alessandro de Ritiis, skrivagner (ganet e 1434)
* Alessandro di Mariano di Vanni Filipepi, anavezet evel Sandro Botticelli (1445-1510), livour.

### XVI$^{vet}$ kantved

* Alessandro Piccolomini (1508 - Siena, †1578), skivagner ha steredoniour,
* Alessandro Allori (1535-1607), lesanvet Bronzino, livour
* Alessandro dal Borro (1600–56), condottiero toskan.

### XVII$^{vet}$ kantved

* Alessandro Ludovisi (1554-1623), ar pab Gregor XV
* Alessandro Varotari (1588-1649), livour

#### Politikourien

* Alessandro Battilocchio.
* Alessandro Fortis.
* Alessandro Natta.
* Sandra Lonardo

#### Skrivagnerien

* Alessandro Barbero,
* Alessandro Poerio,
* Alessandro Verri.

### XIX$^{vet}$ kantved

* Alessandro Volta (1745–1827), fizikour
* Alessandro Manzoni (1785-1873), barzh ha romantour
* Alessandro Asinari di San Marzano (1830–1906), ofiser ha politikour.

### XX$^{vet}$ kantved

* Alessandro Ballan, marc'hhouarner.
* Alessandro Baricco, ganet e 1958, skrivagner
* Alessandro Pertini, stourmer enepfaskour, Prezidant Republik Italia eus 1978 betek 1985.

## Pennad kar

* Alessandria
# Alessandria del Carretto

Alessandria del Carretto a zo ur gumun eus Italia, e proviñs Cosenza, e rannvro Calabria.
# Ar Yeoded

Ar Gozh Yeoded a zo bremañ ur gêriadennig e kumun Ploulec'h e Treger – Aodoù-an-Arvor, anvet ar Yeoded e brezhoneg (ha "Le Yaudet" e galleg). Ur chapel a zo eno anvet Itron-Varia ar Gozh Yeoded hag ur pardon brudet a vez dalc'het d’ar 15 a viz Eost. Er chapel-se ez eus un delwenn eus ar Werc'hez astennet en he gwele, ar pezh a zo ral-bras, hag a laka an dud da soñjal eo un aspadenn eus amzer ar Romaned, hag eus ur relijion rakkristen. Furchadegoù a zo bet graet war al lec'h hag a ro da c'houzout e oa al lec'h-se un oppidom. Da vare ar Romaned e oa lakaet ur gwarnizon eno ivez betek ar IV$^{re}$ kantved.

## Levrlennadur

* GALLIOU, Patrick, CUNLIFFE, Barry. Le Yaudet, un site majeur de l´archéologie armoricaine. Armen, 1997, Nnn 82. Douarnenez, Le Chasse-Marée-Armen, p. 16-25.
* GALLIOU, Patrick. "Le Yaudet et le Trégor à l´époque romaine". Bulletin de l´Association bretonne et URB, tome CIX, 127vet congrès, Guingamp 2000. Bannalec : Association Bretonne, URB, 2001, .
* LE CLEC´H, Louis, Abbé. Le Yaudet. Paris : Éditions Montsouris, 1956.
* SECLEN (Service des espaces naturels du Conseil général des Côtes d'Armor). Le site historique du Yaudet. Saint-Brieuc : Conseil général des Côtes d'Armor, 1990.
# Ar banne gwin

Ar banne gwin (nederlandeg : Het glas wijn) a zo un eoullivadur bet livet gant an arzour izelvroat Johannes Vermeer e-tro 1658-1660. War ziskouez emañ er Gemäldegalerie e Berlin. En daolenn e weler ur vaouez azezet hag un den ar e sav oc'h evañ ur banne gwin e diabarzh un ti. Arouezius eo an oberenn eus ar re bet savet gant arzourien skol Delft e dibenn ar bloavezhioù 1650, diwar skouer oberennoù Pieter de Hooch. Gwelout a reer div dudenn en un ti sklaer ha bras, ha resis eo munudoù arkitektouriezh an ti. Gwelout a reer ivez emañ an div dudenn e-kreiz an daolenn, ha n'eo ket er foñs.
Diskouez tud oc'h evañ ha merc'hed oc'h evañ a zo diazezet war "Ur porzh izelvroat" gant De Hooch. Deuet eo a-benn Vermeer da bellaat diouzh patroù De Hooch koulskoude : pinvidikoc'h eo an ti ziskouez deomp, evel ma verzer pa seller ouzh an doubier, an daolenn ouzh ar voger a-dreñv an den hag an ardamez a weler er prenestr digor.
En daolenn e kaver elfennoù boutin da veur a oberenn bet savet gant Vermeer. En e daolenn Ar plac'h he banne gwin (1659–1660) e weler daou baotr, met ivez ur vaouez ouzh taol gant ur banne gwin en he dorn. Damheñvel eo ivez al leur hag ar prenestr. Ar picher gwin a adkaver ivez en e daolenn "Plac'h o vorediñ" (1657).

## Notennoù

* 1 2 Wheelock, 68
* ↑ Vermeer: Reception and Interpretation. (Book Review) Konowitz, Ellen, Sixteenth Century Journal, levrenn 29 Autumn, 1998, p. 817–819 10.2307/2543706

## Levrlennadur

* Gowing, Lawrence. Vermeer. University of California Press; 1 edition 5 December, 1997. ISBN 0-520-21276-2
* Liedtke, Walter. "Vermeer and the Delft School". New York: Metropolitan Museum of Art, 2001. ISBN 0-300-08848-5
* Wheelock, Arthur. Vermeer. Yale University Press; 1st edition, 25 October, 1995. ISBN 0-300-06558-2

## Liamm diavaez

* Sie sind jetzt hier: Staatliche Museen zu Berlin
# Ar Werc'hez Vari koñsevet dinamm

Termenet eo bet dogmenn ar Werc'hez Vari koñsevet dinamm pe krouet dinamm (pe dinammgrouet) ez ofisiel e 1854 gant an Iliz katolik. Embann a ra ez eo bet: «Mamm Doue, e koulz kentañ he c'hoñsevidigezh, dre ur road arbennik, war-wel dellidoù Jezuz-Krist, Salver an denelezh, “gwarezet diouzh pep saotradur a-berzh ar pec'hed orin”».

## Notennoù ha daveennoù

* ↑ Evit an daou ziwezhañ-mañ: Geriadur Vallée, p.140b.
# Ar Werc'hez hag ar Mabig Jezuz gant Santez Anna (Leonardo da Vinci)

Ar Werc'hez hag ar Mabig Jezuz gant Santez Anna zo un daolenn gant Leonardo da Vinci ma weler ar Werc'hez Vari, gant he mab, Jezuz, hag he mamm, Santez Anna. Hervez tresadennoù deuet betek ennomp e ouzomp en doa bet soñj, ur pennad, livañ Yann ar Badezour en daolenn, met a-benn ar fin e reas ur soñj all hag e lakaas un oan en e lec'h.
Seder ha sioul eo dremmen ar maouezed. Heñvelik eo ar gwelva ouzh an hini weler en daolenn Mona Lisa.

## Munudoù

* Raktres gant Yann ar Badezour
* Anna ha Mari
* Jezuz hag an oan
* Gwelva diechu
* Gwelva diechu
a vo kavet e Wikimedia Commons.
# Ar Wirionez

Ar Wirionez a oa ur gazetenn bolitikel divsizhuniek e brezhoneg hag e galleg a veze embannet e Montroulez etre 1877 ha 1884. Ur gazetenn gatolik e oa, hag a-du gant ar roueelourien.

## Liamm diavaez

* Dielloù Penn-ar-Bed
# Ar Yerigoù

Ar Yerigoù a zo un heuliad levrioù evit ar vugale, skrivet gant Christian Jolibois ha treset gant Christian Heinrich, embannet e 2001 gant an ti-embann Pocket Jeunesse e galleg, hag e 2019 gant an ti-embann TES evit ar stumm brezhonek.
Kontañ a ra istorioù fentus ur porzh-klud.

## Tudennoù

* Karmela, ur yar
* Pitikok, ur c'hilhog o tont deus Amerika ar Su
* Karmen, merc'h Karmela ha Pitikok
* Karmelito, mab Karmela ha Pitikok
* Maoutig, un dañvad, mignon Karmen ha Karmelito

## Levrioù

Tri levr a zo bet embannet e brezhoneg gant TES.
* Ar yarig a felle dezhi gwelet ar mor (2019 evit an embann e brezhoneg)
* Cholori e ti ar Yerigoù (2021 evit an embann e brezhoneg)
* Yann o kousket ha Yann o lenn (2021 evit an embann e brezhoneg)

## Tresadennoù-bev

Azasaet eo bet al levrioù evit krouiñ ur rummad tresadennoù-bev e 3D, skignet war France 5 e galleg hag e brezhoneg war Brezhoweb.
# Ar bartienn echedoù (1818)

Partienn echedoù a zo un daolenn bet livet gant al livour Johann Erdmann Hummel .
# Ar Werc'hez Vari hag ar Mabig Jezuz etre Sant Yann-Vadezour ha Sant Paol, gant Santez Mari Madalen ha Sant Jerom

Ar Werc'hez Vari hag ar Mabig etre sant Yann-Vadezour, sant Paol, santez Madalen ha sant Jerom (anv italianek orin : Madonna col Bambino tra i santi Battista, Paolo, Maddalena e Girolamo) zo un eoullivadur war goad diwar zorn al livour italian Tizian, graet etre 1515 ha 1518, hag a weler hiziv e Gemäldegalerie Dresden en Alamagn.

## Istor

E dastumad ar c'hardinal Domenico Grimani (1461–1523) e Venezia edo an oberenn, a greder, pa dremenas da Iliz Santa Maria dei Servi, e Venezia bepred, ha goude etre daouarn an Tiegezh Este. Pa voe staget dugelezh Modena ha Reggio ha diberc'hennet an tiegezh e voe gwerzhet un darn vras eus an dastumad da renerien Sachsen, ha serret e mirdi Dresden.

## Levrlennadur

* (it) Cagli, Corrado & Valcanover, Francesco. L'opera completa di Tiziano. Milano : Rizzoli Editore, 1969 (ISBN 9786600287928)
# Ar bartienn echedoù (1508)

Ar bartienn echedoù (1508) a zo un daolenn bet livet gant al livour Lucas van Leyden.
# Alan Llwyd

Alan Llwyd (ganet en 1948), pe Alan Lloyd Roberts hervez e wir anv, zo ur barzh kembreat, skridvarnour hag embanner.
Ganet eo e Dolgellau, en un atant e Cilan, graet gantañ studioù e Bangor. Dalc'het en deus bet ur stal levrioù er Bala ha labouret e ti an embanner Christopher Davies hag ar Welsh Joint Education Committee.
E levr kentañ e oa Y March Hud e 1971, gant e anv.
Brudet eo ivez abalamour m'en deus gounezet kurunenn ha kador an Eisteddfod war un dro dre ziv wech: da gentañ e 1973 ha goude e 1976. Un tamm tabut a voe neuze rak n'eas ket ar gador gant ar barzh Dic Jones dre un abeg teknikel a werzaouiñ.
Ouzhpenn e varzhonegoù ez eus bet embannet lies studienn diwar-benn ar varzhoniezh kembraek ha skrid ar film Hedd Wyn (1992) diwar-benn ar barzh Hedd Wyn a voe lazhet er Brezel bed kentañ.
Embannet en deus ivez ul levr enklask, Cymru ddu , diwar-benn istor an dud du e Kembre.

## Oberennoù

* Gwyfyn y Gaeaf (1975)
* Rhwng Pen Llŷn a Phenllyn (1976)
* Sonedau I Janice a Cherddi Eraill (1996)
* Grefft O Greu (1997)
* Ffarwelio â Chanrif (2000)
* Clirio'r Atig a Cherddi Eraill (2005)

## Levrlennadur

* Stephens, Meic (Ed.) (1998), The new companion to the literature of Wales. Cardiff : University of Wales Press. ISBN 0-7083-1383-3.
# Alan Pentevr

Alan Pentevr pe Alan Breizh, pe Alan an Du (en latin : Alanus Niger) (war-dro 1100 – 15 a viz Gwengolo 1146), kont Richmond (1135/38-1146) ha kont Kernev-Veur (1140-1141), aotrou Treger (pe kont Gwengamp) a voe ur baron breizhat-saoz en amzer ar roue Steven Bro-Saoz (1135-1154).

## E vuhez

Mab yaouañ Steven Iañ Pentevr († 1135/36 pe 1138) ha Hawiz Gwengamp e oa. E dad a oa kont Pentevr.
Dimeziñ a reas da Berta Breizh, merc'h pennhêrez Konan III, dug Breizh, ha Mathilde Normandi. Pa varvas e dad e tegouezhas dezhañ e zouaroù e Bro-Saoz, deuet a-berzh breudeur e dad.

## Notennoù

* ↑ Michael Jones, « Conan (IV), duke of Brittany (c.1135–1171) », Oxford Dictionary of National Biography, Oxford University Press, Sept 2004; online edn, May 2006.
* ↑ Judith Everard, Brittany and the Angevins: province and empire, 1158-1203, coll. Cambridge studies in medieval life and thought, Cambridge University Press, 2000, p.189. (ISBN 978-0-521-66071-6)

## Pennad kar

* Steven Treger
# Alan Lezardrev

Alan (Iañ) Lezardrev (Alain de Lezardrieu) a voe eskob Treger eus 1262 da 1275.
Deuet e ao war-lerc'h un eskob ha ne ouzer nemet pennlizherenn e anv H..., hag e oa deuet war-lerc'h Hamon er bloaz 1255, hag aet da Anaon war-dro 1262.
Ne ouzer ket muioc'h diwar-benn Alan, nemet ardamezioù e familh (hep al livioù)
Alan (II) Brug a zeuas war e lerc'h.

## Notennoù

* ↑ Pierre Barbier : Le Trégor historique et monumental. Les Presses bretonnes. Saint-Brieuc. 1960